CELEX: 32019R0361
Language: hu
Date: 2018-12-13 00:00:00
Title: A Bizottság (EU) 2019/361 felhatalmazáson alapuló rendelete (2018. december 13.) a 151/2013/EU felhatalmazáson alapuló rendeletnek a kereskedési adattárakban tárolt adatokhoz való hozzáférés tekintetében történő módosításáról (EGT-vonatkozású szöveg.)

22.3.2019   
               
               
                  HU
               
               
                  Az Európai Unió Hivatalos Lapja
               
               
                  L 81/69
               
            
         A BIZOTTSÁG (EU) 2019/361 FELHATALMAZÁSON ALAPULÓ RENDELETE
         (2018. december 13.)
         a 151/2013/EU felhatalmazáson alapuló rendeletnek a kereskedési adattárakban tárolt adatokhoz való hozzáférés tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a tőzsdén kívüli származtatott ügyletekről, a központi szerződő felekről és a kereskedési adattárakról szóló, 2012. július 4-i 648/2012/EU európai parlamenti és tanácsi rendeletre (1) és különösen annak 81. cikke (5) bekezdésére,
         mivel:
         
                     (1)
                  
                  
                     Az (EU) 2015/2365 európai parlamenti és tanácsi rendelet (2) 32. cikkének (3) bekezdése módosította a 648/2012/EU rendelet 81. cikkének (3) bekezdését oly módon, hogy számos szervezetet vett fel azon szervezetek jegyzékébe, amelyek számára a kereskedési adattárnak információkat kell szolgáltatnia a származtatott ügyletekről, hogy e szervezetek el tudják látni feladataikat és megbízatásaikat. Ezért ezeket a szervezeteket bele kell foglalni a 151/2013/EU felhatalmazáson alapuló bizottsági rendeletbe (3) is, a nyújtandó információkra és a származtatott ügyletek adataihoz való hozzáférés szintjére vonatkozó előírásokkal együtt. Ezért elengedhetetlen, hogy a kereskedési adattárak pontosan azonosítani tudják az érintett szerződő feleket és ügyleteket. A kereskedési adattárak által biztosított hozzáférés magában foglalja a szerződő felek által kötött származtatott ügyletek ügyleti adataihoz való hozzáférést, függetlenül attól, hogy az adott szerződő fél egy másik vállalkozás anyavállalata vagy leányvállalata, feltéve, hogy a kért hozzáférés az érintett szervezet feladatainak és megbízatásainak teljesítéséhez szükséges információt érint.
                  
               
                     (2)
                  
                  
                     A 648/2012/EU rendelet 81. cikkének (3) bekezdésében felsorolt számos szervezetnek több és eltérő feladatköre és megbízatása van. Annak elkerülésére, hogy a kereskedési adattáraknak folyamatosan ellenőrizniük kelljen, hogy a szervezetek melyik megbízatás és melyik sajátos igény alapján kérnek hozzáférést, és így a szóban forgó kereskedési adattárak szükségtelen adminisztratív terheinek elkerülése érdekében indokolt lehetővé tenni a kereskedési adattárak számára, hogy minden szervezet számára egységes hozzáférést biztosítsanak, amely lefedi az egyes szervezetek feladatait és megbízatásait.
                  
               
                     (3)
                  
                  
                     A 648/2012/EU rendelet 81. cikkének (3) bekezdésében felsorolt szervezeteknek a származtatott ügyletek valamennyi adatához való hozzáférése – ideértve a kereskedési adattár által el nem fogadott származtatott ügyletek adatait, vagy a 150/2013/EU felhatalmazáson alapuló bizottsági rendelet (4) 19. cikkében említett, a származtatott ügyletekre vonatkozó egyeztetési eljárást követő adatokat – rendkívül fontos annak biztosítása érdekében, hogy e szervezetek teljesíteni tudják feladataikat és megbízásaikat.
                  
               
                     (4)
                  
                  
                     A 648/2012/EU rendelet 81. cikkének (3) bekezdésében felsorolt bizonyos szervezetek felelősek a pénzügyi stabilitásra jelentett rendszerszintű kockázat nyomon követéséért. Feladataik megfelelő elvégzéséhez szükséges, hogy ezek a szervezetek a felelősségi területükön – amely az érintett szervezettől függően lehet egy tagállam, az euróövezet vagy az Unió – hozzáférjenek a piaci szereplők, kereskedési helyszínek legszélesebb köréhez, valamint a származtatott ügyleteknek az elérhető legátfogóbb és legrészletesebb adataihoz.
                  
               
                     (5)
                  
                  
                     A származtatott ügyletek és a monetáris politika közötti kapcsolat miatt a Központi Bankok Európai Rendszerének (KBER) a 648/2012/EU rendelet 81. cikke (3) bekezdésének g) pontjában említett bármely tagja számára hozzáférést kell biztosítani a származtatott ügyletekre vonatkozó, az adott KBER-tag által kibocsátott pénznemben kifejezett pozícióadatokhoz. A pozícióadatoknak tartalmazniuk kell a kritériumok alapján összesített, származtatott ügyletekre vonatkozó adatokat, beleértve az azok alapjául szolgáló eszközt, a terméket és a lejárat napját az egyes szerződő felek tekintetében.
                  
               
                     (6)
                  
                  
                     Az Európai Bankhatóság (EBH), az Európai Biztosítás- és Foglalkoztatóinyugdíj-hatóság (EIOPA) és az Európai Rendszerkockázati Testület (ERKT) a Pénzügyi Felügyeletek Európai Rendszerének részei, és a pénzügyi stabilitás és a rendszerszintű kockázat tekintetében hasonló megbízatásokkal és feladatokkal rendelkeznek, mint az Európai Értékpapírpiaci Hatóság (ESMA). Fontos tehát, hogy az említett hatóságok az ESMA-hoz hasonlóan minden származtatott ügylet összes ügyleti adatához hozzáférjenek.
                  
               
                     (7)
                  
                  
                     Az 1024/2013/EU tanácsi rendelet (5) létrehozta az egységes felügyeleti mechanizmust. A kereskedési adattárnak ezért biztosítania kell, hogy az Európai Központi Bank (EKB) hozzáférjen a bármely olyan szerződő fél által kötött összes származtatott ügylet ügyleti adataihoz, amely az 1024/2013/EU rendelet értelmében az egységes felügyeleti mechanizmuson belül az EKB felügyelete alá tartozik.
                  
               
                     (8)
                  
                  
                     A 2014/59/EU európai parlamenti és tanácsi irányelv (6) értelmében a szanálási hatóságokat a fertőzés megelőzése érdekében a szóban forgó irányelv 1. cikkének (1) bekezdésében említett szervezetek kapcsán a fellépés hatékony eszközeivel kell ellátni. Ezért minden szanálási hatóságnak hozzá kell férnie az említett szervezetek által jelentett származtatott ügyletek ügyleti adataihoz.
                  
               
                     (9)
                  
                  
                     A 806/2014/EU európai parlamenti és tanácsi rendelet (7) értelmében az Egységes Szanálási Testület felelős az egységes szanálási mechanizmus hatékony és következetes működéséért, többek között a szóban forgó rendelet 2. cikkében említett szervezetekre vonatkozó szanálási tervek kidolgozásán keresztül. Annak érdekében, hogy az Egységes Szanálási Testület ki tudja dolgozni az említett szanálási terveket, a kereskedési adattárnak hozzáférést kell biztosítania a Testület számára az olyan származtatott ügyletek ügyleti adataihoz, amelyeket a 806/2014/EU rendelet hatálya alá tartozó bármely szerződő fél kötött.
                  
               
                     (10)
                  
                  
                     Annak érdekében, hogy a 648/2012/EU rendelet 81. cikke (3) bekezdésének o) és p) pontjában említett hatóságok teljesíthessék feladataikat és megbízatásaikat, hozzáférést kell biztosítani számukra a feladatkörükbe és megbízatásuk alá tartozó szerződő felek által jelentett adatokhoz.
                  
               
                     (11)
                  
                  
                     Ez a rendelet az ESMA által az Európai Bizottságnak benyújtott szabályozástechnikai standardtervezeten alapul.
                  
               
                     (12)
                  
                  
                     Az e rendelet alapját képező szabályozástechnikai standardtervezetek benyújtása előtt az ESMA konzultált az érintett hatóságokkal és a KBER tagjaival. Az ESMA nyilvános konzultációt folytatott, elemezte az esetleges kapcsolódó költségeket és hasznot, és kikérte az 1095/2010/EU európai parlamenti és tanácsi rendelet (8) 37. cikke alapján létrehozott Értékpapírpiaci Érdekképviseleti Csoport véleményét.
                  
               
                     (13)
                  
                  
                     A 151/2013/EU felhatalmazáson alapuló rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az 151/2013/EU felhatalmazáson alapuló rendelet 2. cikkének helyébe a következő szöveg lép:
            
               
                  „2. cikk
                  A származtatott ügyletek adataihoz való hozzáférés az egyes érintett hatóságok feladatainak és megbízatásának megfelelően
                  
                     (1)   A kereskedési adattár biztosítja, hogy a származtatott ügyleteknek az e cikk (3)–(17) bekezdésével összhangban a 648/2012/EU rendelet 81. cikkének (3) bekezdésében felsorolt szervezetek számára hozzáférhetővé tett ügyleti adatai magukban foglalják a következő adatokat:
                     
                                 a)
                              
                              
                                 a 148/2013/EU felhatalmazáson alapuló rendelet (*1) mellékletében foglalt 1. és 2. táblázatnak megfelelően bejelentett származtatott ügyletekre vonatkozó jelentések, beleértve a le nem járt vagy az olyan származtatott ügyletek legfrissebb kereskedési státuszát, amelyek nem képezték „hiba», „idő előtti lezárás», „tömörítés» vagy „pozíció-összetevő» intézkedéstípust tartalmazó jelentés tárgyát a 148/2013/EU felhatalmazáson alapuló rendelet mellékletében foglalt 2. táblázat 93. mezőjében említettek szerint;
                              
                           
                                 b)
                              
                              
                                 a kereskedési adattár által elutasított, származtatott ügyletekre vonatkozó jelentések – ideértve az előző munkanap során elutasított, származtatott ügyletekre vonatkozó jelentéseket is – releváns adatai és az elutasítás indokai;
                              
                           
                                 c)
                              
                              
                                 az összes olyan bejelentett származtatott ügylet egyeztetési státusza, amelyek tekintetében a kereskedési adattár a 150/2013/EU felhatalmazáson alapuló rendelet 19. cikkével összhangban elvégezte az egyeztetési eljárást.
                              
                           
                  
                     (2)   A kereskedési adattár a 648/2012/EU rendelet 81. cikkének (3) bekezdése alapján a több feladattal vagy megbízatással rendelkező szervezetek számára egységes hozzáférést biztosít a szóban forgó feladatok és megbízatások által lefedett összes származtatott ügylet adataihoz.
                  
                  
                     (3)   A kereskedési adattár az ESMA számára hozzáférést biztosít a származtatott ügyletek minden ügyleti adatához, hogy az ESMA a feladatainak és megbízatásainak megfelelően gyakorolhassa hatáskörét.
                  
                  
                     (4)   A kereskedési adattár hozzáférést biztosít az Európai Bankhatóság (EBH), az Európai Biztosítás- és Foglalkoztatóinyugdíj-hatóság (EIOPA) és az Európai Rendszerkockázati Testület (ERKT) számára a származtatott ügyletek minden ügyleti adatához.
                  
                  
                     (5)   A kereskedési adattár hozzáférést biztosít az Energiaszabályozók Együttműködési Ügynöksége (ACER) részére minden olyan származtatott ügylethez kapcsolódó ügyleti adathoz, amelyek esetében az alaptermék energiapiaci termék.
                  
                  
                     (6)   A kereskedési adattár a kereskedési helyszíneket felügyelő hatóság számára hozzáférést biztosít az adott kereskedési helyszíneken végrehajtott származtatott ügyletekhez kapcsolódó összes ügyleti adathoz.
                  
                  
                     (7)   A kereskedési adattár hozzáférést biztosít a 2004/25/EK irányelv 4. cikke alapján kijelölt felügyeleti hatóság részére azon származtatott ügyletek minden ügyleti adatához, amelyek esetében az alaptermék olyan értékpapír, amelynek kibocsátója az alábbi feltételek közül egynek vagy többnek megfelelő társaság:
                     
                                 a)
                              
                              
                                 a társaság értékpapírjait az adott hatóság tagállamán belül létrehozott szabályozott piacra bevezették, és az adott társaság értékpapírjaira vonatkozó nyilvános vételi ajánlat a szóban forgó hatóság felügyeleti feladatai és megbízatásai körébe tartozik;
                              
                           
                                 b)
                              
                              
                                 a társaság székhelye vagy központi ügyintézésének helye az adott hatóság tagállamában van, és az adott társaság értékpapírjaira vonatkozó nyilvános vételi ajánlat a szóban forgó hatóság felügyeleti feladatai és megbízatásai körébe tartozik;
                              
                           
                                 c)
                              
                              
                                 a társaság az a) és b) pontban említett társaságok vonatkozásában a 2004/25/EK irányelv 2. cikke (1) bekezdésének c) pontjában meghatározott ajánlattevő, és az általa felajánlott ellenérték értékpapírokat is magában foglal;
                              
                           
                  
                     (8)   A kereskedési adattár a 648/2012/EU rendelet 81. cikke (3) bekezdésének j) pontjában említett hatóság számára hozzáférést biztosít az összes olyan származtatott ügyletre vonatkozó ügyleti adatokhoz, amely a szóban forgó hatóság felügyeleti feladatai és megbízatásai körébe tartozó piacokat, szerződéseket, alaptermékeket, referenciamutatókat és szerződő feleket érint.
                  
                  
                     (9)   A kereskedési adattár a KBER azon tagja számára, amely tagállamának pénzneme az euro, hozzáférést biztosít az alábbiakhoz:
                     
                                 a)
                              
                              
                                 minden olyan származtatott ügyletre vonatkozó ügyleti adat, amely esetében a származtatott ügylet tárgyát képező jogalany az adott KBER-tag tagállamában vagy egy olyan tagállamban letelepedett, amelynek pénzneme az euro, és e tag felügyeleti feladatai és megbízatásai szerint a tag hatáskörébe tartozik, vagy amennyiben az ügylet tárgyát képező kötelezettség az adott KBER-tag tagállama vagy valamely euróövezeti tagállamk által kibocsátott állampapír;
                              
                           
                                 b)
                              
                              
                                 a származtatott ügyletekre vonatkozó pozícióadatok euróban kifejezve.
                              
                           
                  
                     (10)   A kereskedési adattár a 648/2012/EU rendelet 81. cikkének (3) bekezdésében felsorolt olyan hatóság számára, amely nyomon követi a pénzügyi stabilitásra jelentett rendszerszintű kockázatokat és amely hatóság tagállamának pénzneme az euro, hozzáférést biztosít a kereskedési helyszíneken vagy a központi szerződő felek és az olyan szerződő felek által kötött származtatott ügyletek összes ügyleti adatához, amelyek az említett hatóságnak az euróövezet pénzügyi stabilitására jelentett rendszerszintű kockázatok nyomon követéséhez kötődő feladatai és megbízatásai körébe tartoznak.
                  
                  
                     (11)   A kereskedési adattár a KBER azon tagja számára, amely tagállamának pénzneme nem az euro, hozzáférést biztosít az alábbiakhoz:
                     
                                 a)
                              
                              
                                 minden olyan származtatott ügyletre vonatkozó ügyleti szintű adat, amely esetében a származtatott ügylet tárgyát képező jogalany az adott KBER-tag tagállamában letelepedett, és e tag felügyeleti feladatai és megbízatásai szerint a tag hatáskörébe tartozik, vagy amennyiben az ügylet tárgyát képező kötelezettség az adott KBER-tag tagállama által kibocsátott állampapír;
                              
                           
                                 b)
                              
                              
                                 a származtatott ügyletekre vonatkozó pozícióadatok az adott KBER-tag által kibocsátott pénznemben.
                              
                           
                  
                     (12)   A kereskedési adattár a 648/2012/EU rendelet 81. cikkének (3) bekezdésében felsorolt olyan hatóság számára, amely nyomon követi a pénzügyi stabilitásra jelentett rendszerszintű kockázatokat és amely hatóság tagállamának pénzneme nem az euro, hozzáférést biztosít a kereskedési helyszíneken vagy a központi szerződő felek és az olyan szerződő felek által kötött származtatott ügyletek összes ügyleti adatához, amelyek az említett hatóságnak egy olyan tagállam pénzügyi stabilitására jelentett rendszerszintű kockázatok nyomon követéséhez kötődő feladatai és megbízatásai körébe tartoznak, amelynek pénzneme nem az euro.
                  
                  
                     (13)   A kereskedési adattár az 1024/2013/EU tanácsi rendelet szerinti egységes felügyeleti mechanizmus keretébe tartozó feladatait ellátó EKB számára hozzáférést biztosít az olyan szerződő felek által kötött származtatott ügyletek összes ügyleti adatához, amelyek az 1024/2013/EU rendelet (*2) értelmében az egységes felügyeleti mechanizmuson belül az EKB felügyelete alá tartoznak.
                  
                  
                     (14)   A kereskedési adattár a 648/2012/EU rendelet 81. cikke (3) bekezdésének o) és p) pontjában felsorolt illetékes hatóságok számára hozzáférést biztosít az adott hatóság feladatai és megbízatásai körébe tartozó valamennyi szerződő fél által kötött származtatott ügyletek minden ügyleti adatához.
                  
                  
                     (15)   A kereskedési adattár a 648/2012/EU rendelet 81. cikke (3) bekezdésének m) pontjában említett szanálási hatóság számára hozzáférést biztosít az adott hatóság feladatai és megbízatásai körébe tartozó szerződő felek által kötött származtatott ügyletek minden ügyleti adatához.
                  
                  
                     (16)   A kereskedési adattár az Egységes Szanálási Testület számára hozzáférést biztosít az olyan származtatott ügyletek minden adatához, amelyeket a 806/2014/EU rendelet hatálya alá tartozó szerződő felek kötöttek.
                  
                  
                     (17)   A kereskedési adattárak hozzáférést biztosítanak a központi szerződő fél felügyeletét ellátó hatóság és – adott esetben – a Központi Bankok Európai Rendszerének (KBER) az adott központi szerződő felet felügyelő érintett tagja részére a központi szerződő fél által elszámolt származtatott ügyletek minden ügyleti adatához.
                  
               
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 13-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 201., 2012.7.27., 1. o.
         
         
            (2)  Az Európai Parlament és a Tanács (EU) 2015/2365 rendelete (2015. november 25.) az értékpapír-finanszírozási ügyletek és az újrafelhasználás átláthatóságáról, valamint a 648/2012/EU rendelet módosításáról (HL L 337., 2015.12.23., 1. o.).
         
            (3)  A Bizottság 151/2013/EU felhatalmazáson alapuló rendelete (2012. december 19.) a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendeletnek a kereskedési adattárak által közzéteendő és hozzáférhetővé teendő adatokat, valamint az adatok összesítésére, összehasonlítására és az adatokhoz való hozzáférésre vonatkozó működési standardokat meghatározó szabályozási technikai standardok tekintetében történő kiegészítéséről (HL L 52., 2013.2.23., 33. o.).
         
            (4)  A Bizottság 150/2013/EU felhatalmazáson alapuló rendelete (2012. december 19.) a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendeletnek a kereskedési adattárként történő nyilvántartásba vétel iránti kérelem részleteit meghatározó szabályozási technikai standardok tekintetében történő kiegészítéséről (HL L 52., 2013.2.23., 25. o.).
         
            (5)  A Tanács 1024/2013/EU rendelete (2013. október 15.) az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról (HL L 287., 2013.10.29., 63. o.).
         
            (6)  Az Európai Parlament és a Tanács 2014/59/EU irányelve (2014. május 15.) a hitelintézetek és befektetési vállalkozások helyreállítását és szanálását célzó keretrendszer létrehozásáról és a 82/891/EGK tanácsi irányelv, a 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/EU, 2012/30/EU és 2013/36/EU irányelv, valamint az 1093/2010/EU és a 648/2012/EU európai parlamenti és tanácsi rendelet módosításáról (HL L 173., 2014.6.12., 190. o.).
         
            (7)  Az Európai Parlament és a Tanács 806/2014/EU rendelete (2014. július 15.) a hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról (HL L 225., 2014.7.30., 1. o.).
         
            (8)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapírpiaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).